บริษัท สีเดลต้า จำกัด (มหาชน) และบริษัทย่อย

หมายเหตุประกอบงบการเงิน

สำหรับปี สิ้นสุดวันที่ 31 ธันวาคม 2565

1. **ข้อมูลทั่วไป**

การจดทะเบียน : บริษัท สีเดลต้า จำกัด (มหาชน) (“บริษัท”) เป็นนิติบุคคลซึ่งจัดตั้งและมีภูมิลำเนาในประเทศไทย เมื่อวันที่ 16 กรกฎาคม 2542 และแปรสภาพเป็นบริษัทมหาชนจำกัด เมื่อวันที่ 17 กรกฎาคม 2563

ที่ตั้งบริษัท : สำนักงานใหญ่ เลขที่ 157 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร

: สาขา 1 เลขที่ 55 ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร

: สาขา 2 เลขที่ 159 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร

: สาขา 3 เลขที่ 36/6 ถนนสุวินทวงศ์ ตำบลศาลาแดง อำเภอบางน้ำเปรี้ยว จังหวัดฉะเชิงเทรา

ธุรกิจหลัก : ผลิตและจำหน่ายสีและเคมีภัณฑ์

ผู้ถือหุ้นรายใหญ่ : กลุ่มตระกูลนายอาจณรงค์ ตั้งคารวคุณ โดยถือหุ้นในอัตราร้อยละ 51.96

(2564 : ร้อยละ 60.87)

**2. เกณฑ์ในการจัดทำงบการเงิน**

2.1 งบการเงินนี้ได้จัดทำขึ้นตามมาตรฐานการรายงานทางการเงินที่กำหนดในพระราชบัญญัติวิชาชีพบัญชีพ.ศ.2547 และข้อกำหนดภายใต้พระราชบัญญัติหลักทรัพย์และตลาดหลักทรัพย์ โดยแสดงรายการในงบการเงินตามข้อกำหนดในประกาศกรมพัฒนาธุรกิจการค้าออกตามความในพระราชบัญญัติการบัญชี พ.ศ.2543

งบการเงินฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินฉบับภาษาอังกฤษแปลจากงบการเงินฉบับภาษาไทยนี้

งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

2.2 เกณฑ์ในการจัดทำงบการเงินรวม

งบการเงินรวมนี้ได้จัดทำขึ้นโดยรวมงบการเงินของบริษัท สีเดลต้า จำกัด (มหาชน) และบริษัทย่อย

(รวมกันเรียกว่า “กลุ่มบริษัท”) ดังนี้



บริษัท ดีเวนเจอร์ อินโนเวชั่น จำกัด ได้จัดตั้งบริษัทเมื่อ วันที่ 18 สิงหาคม 2565

* บริษัทจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทมีสิทธิได้รับหรือ มีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรมที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้
* บริษัทนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทมีอำนาจในการควบคุมบริษัทย่อย จนถึงวันที่บริษัทสิ้นสุดการควบคุมบริษัทย่อยนั้น
* งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัท
* ยอดคงค้างระหว่างกลุ่มบริษัท รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว
* ส่วนของผู้มีส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของบริษัทย่อยส่วนที่ไม่ได้เป็นของบริษัท และแสดงเป็นรายการแยกต่างหากในส่วนของกำไรหรือขาดทุนรวม และส่วนของผู้ถือหุ้นในงบแสดงฐานะการเงินรวม

2.3 บริษัทจัดทำงบการเงินเฉพาะกิจการโดยแสดงเงินลงทุนในบริษัทย่อยตามวิธีราคาทุน

**3. มาตรฐานการรายงานทางการเงินใหม่**

3.1 มาตรฐานการรายงานทางการเงินใหม่ที่เริ่มมีผลบังคับใช้ในปีปัจจุบัน

ในระหว่างปี กลุ่มบริษัทได้นำมาตรฐานการรายงานทางการเงินและการตีความมาตรฐานการรายงาน ทางการเงินฉบับปรับปรุงจำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่ เริ่มในหรือหลังวันที่ 1 มกราคม 2565 มาถือปฏิบัติ มาตรฐานการรายงานทางการเงินดังกล่าวได้รับ การปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางบัญชีกับผู้ใช้มาตรฐาน

การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของกลุ่มบริษัท

3.2 มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลบัญชีที่เริ่มในหรือหลังวันที่ 1 มกราคม 2566

สภาวิชาชีพบัญชีได้ประกาศใช้มาตรฐานการรายงานทางการเงินฉบับปรับปรุงหลายฉบับ ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2566 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและมาตรฐานการรายงานทางการเงินบางฉบับมีการให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐาน

ปัจจุบันฝ่ายบริหารของกลุ่มบริษัทเชื่อว่าการปรับปรุงมาตรฐานนี้จะไม่มีผลกระทบอย่างเป็นสาระสำคัญต่องบการเงินของกลุ่มบริษัท

**4. นโยบายการบัญชีที่สำคัญ**

4.1 การรับรู้รายได้และค่าใช้จ่าย

รายได้จากการขายสินค้า

รับรู้เมื่อกลุ่มบริษัทได้โอนอำนาจควบคุมในสินค้าให้แก่ลูกค้า กล่าวคือเมื่อมีการส่งมอบสินค้าแล้ว รายได้จากการขายแสดงตามมูลค่าสุทธิที่จะได้รับ หรือคาดว่าจะได้รับหลังจากหักประมาณการหนี้สินรับคืนและค่าส่งเสริมการขายสินค้า และส่วนลด และค่าธรรมเนียมปฏิบัติของธุรกิจโดยไม่รวมภาษีมูลค่าเพิ่ม และจะไม่รับรู้รายได้หากฝ่ายบริหารยังมีการควบคุมหรือบริหารสินค้าที่ขายไปแล้วนั้น หรือมีความไม่แน่นอนที่มีนัยสำคัญในการได้รับประโยชน์เชิงเศรษฐกิจจากการขายสินค้า โดยไม่อาจวัดมูลค่าของจำนวนรายได้และต้นทุนที่เกิดขึ้นได้อย่างน่าเชื่อถือ หรือมีความเป็นไปได้ค่อนข้างแน่นอนที่จะต้องรับคืนสินค้า สำหรับการขายที่ให้สิทธิลูกค้าในการคืนสินค้า กลุ่มบริษัททำการประมาณการรับคืนสินค้าจากข้อมูลอัตราการคืนสินค้าในอดีตและจะไม่รับรู้รายได้จากการขายสินค้าสำหรับรายการดังกล่าวรวมถึงยังคงรับรู้สินค้าที่คาดว่าจะได้รับคืนเป็นสินค้าคงเหลือ โดยจะบันทึกเป็น ประมาณการหนี้สินไม่หมุนเวียนอื่น- หนิ้สินเงินคืน และ สิทธิในสินค้าที่จะได้รับคืน

รายได้จากขายสินค้าพร้อมบริการ

สำหรับการขายสินค้ากึ่งสำเร็จรูปที่บริษัทต้องให้บริการผสมสีแก่ลูกค้ารายย่อยซึ่งเป็นลูกค้าทั่วไปของห้างหรือร้านค้า กลุ่มบริษัทระบุว่ามีภาระที่ต้องปฏิบัติ 2 ภาระ โดยภาระที่ 1 เป็นการขายสินค้า รับรู้ตามที่กล่าวไว้ในเรื่องรายได้จากการขายสินค้า และภาระที่ 2 เป็นการบริการผสมสี รับรู้เมื่อปฏิบัติภาระเสร็จสิ้น ในการปันส่วนราคาให้กับภาระที่ต้องปฏิบัตินั้น เนื่องจากไม่มีราคาขายแบบเอกเทศ บริษัทจึงใช้วิธีอัตราส่วนของต้นทุนแต่ละภาระในการปันส่วน

ณ วันสิ้นรอบระยะเวลารายงาน กรณีบริษัทได้รับชำระเงินจากลูกค้าก่อนการปฏิบัติภาระที่ 2 เสร็จสิ้น(ถ้ามี) จำนวนเงินจากการปันส่วนราคาดังกล่าวจะรับรู้เป็นเงินรับล่วงหน้าตามสัญญา โดยแสดงเป็นส่วนหนึ่งของเจ้าหนี้การค้าและเจ้าหนี้หมุนเวียนอื่นในงบแสดงฐานะการเงิน

รายได้ค่าเช่าสำหรับสัญญาเช่าดำเนินงานรับรู้ในกำไรหรือขาดทุนโดยวิธีเส้นตรงตลอดอายุสัญญาเช่า

รายได้อื่นและค่าใช้จ่าย รับรู้ตามเกณฑ์คงค้าง

4.2 เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสดและเงินฝากธนาคาร และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3 เดือนนับจากวันที่ได้มาและไม่มีข้อจำกัดในการเบิกใช้

4.3 สินค้าคงเหลือ

สินค้าคงเหลือแสดงมูลค่าตามราคาทุนเข้าก่อนออกก่อนหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนดังกล่าวประกอบด้วย ต้นทุนวัตถุดิบ แรงงาน และค่าใช้จ่ายในการผลิต

มูลค่าสุทธิที่จะได้รับเป็นการประมาณราคาที่จะขายได้จากการดำเนินธุรกิจปกติหักด้วยค่าใช้จ่ายที่จำเป็นโดยประมาณในการขาย

4.4 เงินลงทุนในบริษัทย่อย

เงินลงทุนในบริษัทย่อยที่แสดงอยู่ในงบการเงินเฉพาะกิจการ แสดงมูลค่าตามวิธีราคาทุนสุทธิจากค่าเผื่อการด้อยค่า (ถ้ามี)

* 1. เครื่องมือทางการเงิน

กลุ่มบริษัทรับรู้รายการเมื่อเริ่มแรกของสินทรัพย์ทางการเงินด้วยมูลค่ายุติธรรม และบวกด้วยต้นทุนการทำรายการเฉพาะในกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน อย่างไรก็ตาม สำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ กลุ่มบริษัทจะรับรู้สินทรัพย์ทางการเงินดังกล่าวด้วยราคาของรายการ ตามที่กล่าวไว้ในนโยบายการบัญชีเรื่องการรับรู้รายได้

4.5.1 การจัดประเภทรายการและการวัดมูลค่าของสินทรัพย์ทางการเงิน

กลุ่มบริษัทจัดประเภทสินทรัพย์ทางการเงิน ณ วันที่รับรู้รายการเริ่มแรก เป็นสินทรัพย์ทางการเงินที่วัดมูลค่าในภายหลังด้วยราคาทุนตัดจำหน่าย สินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรขาดทุนเบ็ดเสร็จอื่น และสินทรัพย์ทางการเงินที่วัดมูลค่าในภายหลังด้วยมูลค่ายุติธรรมผ่านกำไรหรือขาดทุน โดยพิจารณาจากแผนธุรกิจของกิจการในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน

* สินทรัพย์ทางการเงินที่วัดมูลค่าด้วยราคาทุนตัดจำหน่าย

กลุ่มบริษัทวัดมูลค่าสินทรัพย์ทางการเงินด้วยราคาทุนตัดจำหน่าย เมื่อกลุ่มบริษัทถือครองสินทรัพย์ทางการเงินนั้นเพื่อรับกระแสเงินสดตามสัญญา และเงื่อนไขตามสัญญาของสินทรัพย์ทางการเงินก่อให้เกิดกระแสเงินสดที่เป็นการรับชำระเพียงเงินต้นและดอกเบี้ยจากยอดคงเหลือของเงินต้นในวันที่ระบุไว้เท่านั้น สินทรัพย์ทางการเงินดังกล่าววัดมูลค่าในภายหลังโดยใช้วิธีดอกเบี้ยที่แท้จริงและต้องมีการประเมินการด้อยค่า ทั้งนี้ ผลกำไรและขาดทุนที่เกิดขึ้นจากการตัดรายการ การเปลี่ยนแปลง หรือการด้อยค่าของสินทรัพย์ดังกล่าวจะรับรู้ในส่วนของกำไรหรือขาดทุน

4.5.2 การจัดประเภทรายการและการวัดมูลค่าของหนี้สินทางการเงิน

กลุ่มบริษัทรับรู้รายการเมื่อเริ่มแรกสำหรับหนี้สินทางการเงินด้วยมูลค่ายุติธรรมหักต้นทุนการทำรายการ และจัดประเภทหนี้สินทางการเงินเป็นหนี้สินทางการเงินที่วัดมูลค่าในภายหลังด้วยราคาทุนตัดจำหน่าย โดยใช้วิธีดอกเบี้ยที่แท้จริง ทั้งนี้ ผลกำไรและขาดทุนที่เกิดขึ้นจากการตัดรายการหนี้สินทางการเงินและการตัดจำหน่ายตามวิธีดอกเบี้ยที่แท้จริงจะรับรู้ในส่วนของกำไรหรือขาดทุน โดยการคำนวณมูลค่าราคาทุนตัดจำหน่ายคำนึงถึงค่าธรรมเนียมหรือต้นทุนที่ถือเป็นส่วนหนึ่งของอัตราดอกเบี้ยที่แท้จริงนั้นด้วย ทั้งนี้ ค่าตัดจำหน่ายตามวิธีดอกเบี้ยที่แท้จริงแสดงเป็นส่วนหนึ่งของต้นทุนทางการเงินในส่วนของกำไรหรือขาดทุน

**การตัดรายการของเครื่องมือทางการเงิน**

กลุ่มบริษัทรับรู้หรือตัดรายการสินทรัพย์ทางการเงินในวันที่เข้าทำรายการ ซึ่งเป็นวันที่กลุ่มบริษัทมีข้อผูกมัดที่จะซื้อหรือขายสินทรัพย์นั้นสำหรับการซื้อหรือการขายสินทรัพย์ทางการเงินตามปกติ

สินทรัพย์ทางการเงินจะถูกตัดรายการออกจากบัญชี เมื่อสิทธิที่จะได้รับกระแสเงินสดของสินทรัพย์นั้นได้สิ้นสุดลง หรือได้มีการโอนสิทธิที่จะได้รับกระแสเงินสดของสินทรัพย์นั้น รวมถึงได้มีการโอนความเสี่ยงและผลตอบแทนเกือบทั้งหมดของสินทรัพย์นั้น

กลุ่มบริษัทตัดรายการหนี้สินทางการเงินก็ต่อเมื่อได้มีการปฏิบัติตามภาระผูกพันของหนี้สินนั้นแล้ว มีการยกเลิกภาระผูกพันนั้น หรือมีการสิ้นสุดลงของภาระผูกพันนั้น ในกรณีที่มีการเปลี่ยนหนี้สินทางการเงินที่มีอยู่ให้เป็นหนี้สินใหม่จากผู้ให้กู้รายเดียวกันซึ่งมีข้อกำหนดที่แตกต่างกันอย่างมาก หรือมีการแก้ไขข้อกำหนดของหนี้สินที่มีอยู่อย่างเป็นสาระสำคัญ จะถือว่าเป็นการตัดรายการหนี้สินเดิมและรับรู้หนี้สินใหม่ โดยรับรู้ผลแตกต่างของมูลค่าตามบัญชีดังกล่าวในส่วนของกำไรหรือขาดทุน

4.5.3 การด้อยค่าของสินทรัพย์ทางการเงิน

กลุ่มบริษัทใช้วิธีการอย่างง่ายในการคำนวณผลขาดทุนด้านเครดิตที่คาดว่าจะเกิดขึ้นสำหรับลูกหนี้การค้าและสินทรัพย์ที่เกิดจากสัญญา ดังนั้น ทุกวันสิ้นรอบระยะเวลารายงาน กลุ่มบริษัทจึงไม่มีการติดตามการเปลี่ยนแปลงของความเสี่ยงทางด้านเครดิต แต่จะรับรู้ค่าเผื่อผลขาดทุนจากผลขาดทุนด้านเครดิตที่คาดว่าจะเกิดขึ้นตลอดอายุของลูกหนี้การค้าและสินทรัพย์ที่เกิดจากสัญญา

การคำนวณผลขาดทุนด้านเครดิตที่คาดว่าจะเกิดขึ้นข้างต้นอ้างอิงจากข้อมูลผลขาดทุนด้านเครดิตจากประสบการณ์ในอดีต ปรับปรุงด้วยข้อมูลการคาดการณ์ไปในอนาคตเกี่ยวกับลูกหนี้นั้นและสภาพแวดล้อมทางด้านเศรษฐกิจ

สินทรัพย์ทางการเงินจะถูกตัดจำหน่ายออกจากบัญชี เมื่อกิจการคาดว่าจะไม่ได้รับคืนกระแสเงินสดตามสัญญาอีกต่อไป

4.5.4 การหักกลบของเครื่องมือทางการเงิน

สินทรัพย์ทางการเงินและหนี้สินทางการเงินจะนำมาหักกลบกัน และแสดงด้วยยอดสุทธิใน งบแสดงฐานะการเงิน ก็ต่อเมื่อกิจการมีสิทธิบังคับใช้ได้ตามกฎหมายอยู่แล้วในการหักกลบจำนวนเงินที่รับรู้ และกิจการมีความตั้งใจที่จะชำระด้วยยอดสุทธิ หรือตั้งใจที่จะรับสินทรัพย์และชำระหนี้สินพร้อมกัน

4.6 อสังหาริมทรัพย์เพื่อการลงทุน

อสังหาริมทรัพย์เพื่อการลงทุนรวมถึงอสังหาริมทรัพย์ที่ถือไว้เป็นสินทรัพย์สิทธิการใช้และอสังหาริมทรัพย์ที่ถือโดยกลุ่มบริษัทที่ถือครองเพื่อหาประโยชน์จากรายได้ค่าเช่าหรือจากมูลค่าที่เพิ่มขึ้นหรือทั้งสองอย่าง ทั้งนี้ไม่ได้มีไว้เพื่อขายตามปกติธุรกิจหรือใช้ในการผลิตหรือจัดหาสินค้าหรือให้บริการหรือใช้ในการบริหารงาน

อสังหาริมทรัพย์เพื่อการลงทุนวัดมูลค่าด้วยราคาทุนหักค่าเสื่อมราคาสะสมและค่าเผื่อการด้อยค่า(ถ้ามี)

ต้นทุนรวมค่าใช้จ่ายทางตรงเพื่อให้ได้มาซึ่งอสังหาริมทรัพย์เพื่อการลงทุน ต้นทุนการก่อสร้าง ที่กิจการก่อสร้างเองรวมถึงต้นทุนวัตถุดิบ ค่าแรงทางตรงและต้นทุนทางตรงอื่นเพื่อให้อสังหาริมทรัพย์เพื่อการลงทุนอยู่ในสภาพพร้อมใช้งานและรวมถึงต้นทุนการกู้ยืม

กำไรหรือขาดทุนจากการจำหน่ายอสังหาริมทรัพย์เพื่อการลงทุน คือผลต่างระหว่างสิ่งตอบแทนสุทธิที่ได้รับจากการจำหน่ายกับมูลค่าตามบัญชีของอสังหาริมทรัพย์เพื่อการลงทุนโดยรับรู้ในกำไรหรือขาดทุน

ค่าเสื่อมราคาจะบันทึกในกำไรหรือขาดทุน ซึ่งคำนวณโดยวิธีเส้นตรงตามอายุการให้ประโยชน์โดยประมาณของสินทรัพย์แต่ละรายการ ประมาณการอายุการให้ประโยชน์ของสินทรัพย์แสดงได้ดังนี้

อสังหาริมทรัพย์เพื่อการลงทุน – ที่ดิน ไม่คิดค่าเสื่อม

อาคารและส่วนปรับปรุง 20 ปี

ห้องชุด 50 ปี

4.7 ที่ดิน อาคารและอุปกรณ์

สินทรัพย์ที่เป็นกรรมสิทธิ์ของกิจการ

ที่ดินแสดงมูลค่าตามราคาทุน อาคารและอุปกรณ์แสดงมูลค่าตามราคาทุนหักค่าเสื่อมราคาสะสม และค่าเผื่อการด้อยค่าของสินทรัพย์ (ถ้ามี) ราคาทุนดังกล่าวประกอบด้วย ราคาซื้อและต้นทุนที่เกี่ยวข้องอื่นเพื่อให้สินทรัพย์อยู่ในสภาพพร้อมที่จะใช้งานได้ ต้นทุนในการต่อเติมหรือปรับปรุงถือเป็นราคาทุนของสินทรัพย์

ค่าซ่อมแซมและค่าบำรุงรักษา จะรับรู้ในงบกำไรขาดทุนในระหว่างปีบัญชีที่เกิดรายการขึ้น ส่วนต้นทุนของการปรับปรุงสินทรัพย์ให้ดีขึ้นอย่างสำคัญ ต้นทุนที่เกิดจากการเปลี่ยนแทนส่วนประกอบของรายการ ที่ดิน อาคาร และอุปกรณ์ ตามระยะเวลาที่กำหนด กลุ่มบริษัท จะรับรู้ต้นทุนดังกล่าวไว้เป็นส่วนหนึ่งของราคาตามบัญชีของสินทรัพย์ และคิดค่าเสื่อมราคา ทั้งนี้สำหรับกรณีที่มีการเปลี่ยนแทน และได้บันทึกเป็นส่วนหนึ่งของราคาตามบัญชีของสินทรัพย์ กลุ่มบริษัทจะตัดมูลค่าตามบัญชีของส่วนประกอบที่ถูกเปลี่ยนแทนออก

ค่าเสื่อมราคาของอาคารและอุปกรณ์คำนวณจากราคาทุนโดยวิธีเส้นตรงตามอายุการให้ประโยชน์โดยประมาณดังนี้

|  |  |
| --- | --- |
| อาคารและส่วนปรับปรุงอาคาร | 20 และ 35 ปี |
| เครื่องจักรและอุปกรณ์  เครื่องมือและเครื่องใช้  เครื่องตกแต่งและอุปกรณ์สำนักงาน  ยานพาหนะ | 5 และ 15 ปี  5 และ 10 ปี  5 ปี  5 ปี |

ค่าเสื่อมราคารวมอยู่ในส่วนของกำไรหรือขาดทุน

ไม่มีการคิดค่าเสื่อมราคาสำหรับที่ดิน อาคารระหว่างก่อสร้าง งานระหว่างก่อสร้างและอุปกรณ์ระหว่างติดตั้ง

กลุ่มบริษัทตัดรายการที่ดิน อาคาร และอุปกรณ์ ออกจากบัญชี เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่ายสินทรัพย์ รายการผลกำไรหรือขาดทุนจากการจำหน่ายสินทรัพย์ (ผลต่างระหว่างสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์นั้น) จะรับรู้ในส่วนของกำไรหรือขาดทุนเมื่อกลุ่มบริษัทตัดรายการสินทรัพย์นั้นออกจากบัญชี

4.8 สัญญาเช่า

ณ วันเริ่มต้นของสัญญาเช่า บริษัทฯจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ โดยสัญญาจะเป็นสัญญาเช่าหรือประกอบด้วยสัญญาเช่า ถ้าสัญญานั้นมีการให้สิทธิในการควบคุมการใช้สินทรัพย์ที่ระบุได้สำหรับช่วงเวลาหนึ่งเพื่อการแลกเปลี่ยนกับสิ่งตอบแทน

กลุ่มบริษัทประเมินอายุสัญญาเช่าตามระยะเวลาที่บอกเลิกไม่ได้ที่ระบุในสัญญาเช่าหรือตามระยะเวลาที่เหลืออยู่ของสัญญาเช่าที่มีผลอยู่ โดยรวมระยะเวลาตามสิทธิเลือกในการขยายอายุสัญญาเช่าหากมีความแน่นอนอย่างสมเหตุสมผลที่จะใช้สิทธิเลือกนั้นและระยะเวลาตามสิทธิเลือกในการยกเลิกสัญญาเช่า หากมีความแน่นอนอย่างสมเหตุสมผลที่จะไม่ใช้สิทธิเลือกนั้น ทั้งนี้พิจารณาถึงผลกระทบของการเปลี่ยนแปลงในเทคโนโลยี และ/หรือ การเปลี่ยนแปลงของสภาพแวดล้อมต่าง ๆ ที่เกี่ยวข้องกับการต่ออายุของสัญญาเช่าดังกล่าว เป็นต้น

กลุ่มบริษัทในฐานะผู้เช่า

กลุ่มบริษัทใช้วิธีการบัญชีเดียวสำหรับการรับรู้รายการและการวัดมูลค่าสัญญาเช่าทุกสัญญา เว้นแต่สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ ณ วันที่สัญญาเช่าเริ่มมีผล (วันที่สินทรัพย์อ้างอิงพร้อมใช้งาน) กลุ่มบริษัทบันทึกสินทรัพย์สิทธิการใช้ซึ่งแสดงสิทธิในการใช้สินทรัพย์อ้างอิงและหนี้สินตามสัญญาเช่าตามการจ่ายชำระตามสัญญาเช่า

บริษัทในฐานะผู้ให้เช่า

บริษัทจะจัดประเภทสัญญาเช่าแต่ละสัญญาเป็นสัญญาเช่าเงินทุน หรือสัญญาเช่าดำเนินงาน ในการจัดประเภทสัญญาเช่า บริษัทจะทำการประเมินว่าสัญญาเช่านั้นโอนความเสี่ยงและผลตอบแทนเกือบทั้งหมดของสินทรัพย์อ้างอิงที่ผู้เป็นเจ้าของพึงได้รับหรือไม่ โดยสัญญาเช่าจะจัดประเภทเป็นสัญญาเช่าเงินทุน หากสัญญานั้นโอนความเสี่ยงและผลตอบแทนเกือบทั้งหมดของสินทรัพย์อ้างอิงที่ผู้เป็นเจ้าของพึงได้รับ และจะจัดประเภทเป็นสัญญาเช่าดำเนินงาน หากสัญญาเช่านั้นไม่ได้โอนความเสี่ยงและผลตอบแทนเกือบทั้งหมดของสินทรัพย์อ้างอิงที่ผู้เป็นเจ้าของพึงได้รับ นอกจากนี้ บริษัทยังคำนึงถึงข้อบ่งชี้อื่น เช่น อายุสัญญาเช่าครอบคลุมอายุการให้ประโยชน์เชิงเศรษฐกิจส่วนใหญ่ของสินทรัพย์อ้างอิง เป็นต้น บริษัทรับรู้การจ่ายชำระตามสัญญาเช่าจากสัญญาเช่าดำเนินงานเป็นรายได้โดยใช้วิธีเส้นตรงตลอดอายุสัญญาเช่า

สัญญาเช่าดำเนินงาน

รายจ่ายภายใต้สัญญาเช่าดำเนินงานบันทึกในกำไรหรือขาดทุนโดยวิธีเส้นตรงตลอดอายุสัญญาเช่า

ค่าเช่าที่อาจเกิดขึ้นต้องนำมารวมคำนวณจำนวนเงินขั้นต่ำที่ต้องจ่ายตามระยะเวลาที่คงเหลือของสัญญาเช่า เมื่อได้รับการยืนยันการปรับค่าเช่า

การจำแนกประเภทสัญญาเช่า

ณ วันที่เริ่มต้นข้อตกลง บริษัทจะพิจารณาว่าข้อตกลงดังกล่าวประกอบด้วยสัญญาเช่าหรือมีสัญญาเช่าเป็นส่วนประกอบหรือไม่ โดยพิจารณาจากสินทรัพย์ที่มีลักษณะเฉพาะเจาะจง ถ้าการปฏิบัติตามข้อตกลงนั้นขึ้นอยู่กับการใช้สินทรัพย์ที่มีลักษณะเฉพาะเจาะจง และข้อตกลงนั้นจะนำไปสู่สิทธิในการใช้สินทรัพย์ ถ้าทำให้บริษัทมีสิทธิในการควบคุมการใช้สินทรัพย์

4.9 สินทรัพย์ไม่มีตัวตนอื่น

สินทรัพย์ไม่มีตัวตนอื่นที่มีอายุการให้ประโยชน์จำกัด ได้แก่ ซอฟท์แวร์คอมพิวเตอร์ ภายหลังการรับรู้รายการเริ่มแรก แสดงมูลค่าตามราคาทุนหักค่าตัดจำหน่ายสะสม และค่าเผื่อการด้อยค่าสะสม (ถ้ามี)

สินทรัพย์ไม่มีตัวตนอื่นที่มีอายุการให้ประโยชน์ที่ไม่ทราบแน่นอน ได้แก่ เครื่องหมายการค้าเกี่ยวกับผลิตภัณฑ์สี บริษัทย่อยบันทึกต้นทุนเริ่มแรกของตามราคาทุน ภายหลังการรับรู้รายการเริ่มแรกแสดงมูลค่าตามราคาทุนหักค่าเผื่อจากการด้อยค่าสะสม (ถ้ามี)

กลุ่มบริษัทจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า และจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปี

ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน โดยวิธีเส้นตรงตลอดอายุการให้ประโยชน์เชิงเศรษฐกิจของสินทรัพย์นั้นแต่ละรายการ ประมาณการอายุการให้ประโยชน์ของสินทรัพย์แสดงได้ดังนี้

|  |  |  |
| --- | --- | --- |
| ซอฟท์แวร์คอมพิวเตอร์ | 3-5 | ปี |
| เครื่องหมายการค้า | ไม่ตัดจำหน่าย | |

* 1. การด้อยค่าของสินทรัพย์ที่ไม่ใช่สินทรัพย์ทางการเงิน

ทุกวันสิ้นรอบระยะเวลารายงาน กลุ่มบริษัทจะทำการประเมินการด้อยค่าของอสังหาริมทรัพย์เพื่อการลงทุน ที่ดิน อาคารและอุปกรณ์ และสินทรัพย์ที่ไม่มีตัวตนอื่นของกลุ่มบริษัท หากมีข้อบ่งชี้ว่าสินทรัพย์ดังกล่าวอาจด้อยค่า กลุ่มบริษัทรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า ในการประเมินมูลค่าจากการใช้สินทรัพย์ กลุ่มบริษัทประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่ ในการประเมินมูลค่ายุติธรรมหักต้นทุนในการขาย กลุ่มบริษัทใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่ายโดยการจำหน่ายนั้น ผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

กลุ่มบริษัทจะรับรู้รายการขาดทุนจากการด้อยค่าในส่วนของกำไรหรือขาดทุน

4.11 รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับกลุ่มบริษัทหมายถึง บุคคลหรือกิจการที่มีอำนาจควบคุมกลุ่มบริษัท หรือถูกกลุ่มบริษัทควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับกลุ่มบริษัท

นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลที่มีสิทธิออกเสียงโดยทางตรงหรือทางอ้อมซึ่งทำให้มีอิทธิพลอย่างเป็นสาระสำคัญต่อกลุ่มบริษัท ผู้บริหารสำคัญ กรรมการหรือพนักงานของกลุ่มบริษัท ที่มีอำนาจในการวางแผนและควบคุมการดำเนินงานของกลุ่มบริษัท

4.12 ผลประโยชน์ของพนักงาน

**เงินสมทบกองทุนสำรองเลี้ยงชีพ**

กลุ่มบริษัทและพนักงานได้จัดตั้งกองทุนสำรองเลี้ยงชีพ ซึ่งประกอบด้วยเงินที่พนักงานจ่ายสะสมและเงินที่กลุ่มบริษัทจ่ายสมทบให้เป็นรายเดือน สินทรัพย์ของกองทุนสำรองเลี้ยงชีพได้แยกออกจากการสินทรัพย์ของกลุ่มบริษัท เงินที่กลุ่มบริษัทจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

**ผลประโยชน์ระยะสั้นของพนักงาน**

กลุ่มบริษัทรับรู้ เงินเดือน ค่าจ้าง โบนัส และเงินสมทบกองทุนประกันสังคมเป็นค่าใช้จ่ายเมื่อเกิดรายการ**ผลประโยชน์หลังออกจากงานของพนักงาน**

กลุ่มบริษัทมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน และตามโครงการผลตอบแทนพนักงานอื่น ซึ่งกลุ่มบริษัทถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

กลุ่มบริษัทคำนวณหนี้สินตามโครงการผลประโยชน์หลังออกจากงานของพนักงาน และโครงการผลประโยชน์ระยะยาวอื่นของพนักงาน โดยใช้วิธีคิดลดแต่ละหน่วยที่ประมาณการไว้ (Projected Unit Credit Method) โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย (Actuarial gains and losses) สำหรับโครงการผลประโยชน์หลังออกจากงานของพนักงานจะรับรู้ทันทีในกำไรขาดทุนเบ็ดเสร็จอื่น

ผลกำไรหรือขาดทุนจากการประมาณการตามหลักคณิตศาสตร์ประกันภัยสำหรับโครงการผลประโยชน์ระยะยาวอื่นของพนักงานจะรับรู้ทันทีในกำไรหรือขาดทุน

4.13 ภาษีเงินได้

ภาษีเงินได้ประกอบด้วยภาษีเงินได้ปัจจุบัน และภาษีเงินได้รอการตัดบัญชี

ภาษีเงินได้ปัจจุบัน

กลุ่มบริษัทบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

ภาษีเงินได้รอการตัดบัญชี

กลุ่มบริษัทบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

กลุ่มบริษัทรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่กลุ่มบริษัทจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

กลุ่มบริษัทจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่ากลุ่มบริษัทจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

กลุ่มบริษัทจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

4.14 ประมาณการหนี้สิน

ประมาณการหนี้สินจะรับรู้ก็ต่อเมื่อกลุ่มบริษัทมีภาระหนี้สินตามกฎหมายที่เกิดขึ้นในปัจจุบันหรือที่ก่อตัวขึ้นอันเป็นผลมาจากเหตุการณ์ในอดีต และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระหนี้สินดังกล่าว ประมาณการหนี้สินพิจารณาจากการคิดลดกระแสเงินสดที่จะจ่ายในอนาคตโดยใช้อัตราคิดลดในตลาดปัจจุบันก่อนคำนึงถึงภาษีเงินได้ เพื่อให้สะท้อนจำนวนที่อาจประเมินได้ในตลาดปัจจุบันซึ่งแปรไปตามเวลาและความเสี่ยงที่มีต่อหนี้สิน ประมาณการหนี้สินส่วนที่เพิ่มขึ้นเนื่องจากเวลาผ่านไปรับรู้เป็นต้นทุนทางการเงิน

4.15 การวัดมูลค่ายุติธรรม

มูลค่ายุติธรรม หมายถึง ราคาที่คาดว่าจะได้รับจากจากการขายสินทรัพย์หรือเป็นราคาที่จะต้องจ่ายเพื่อโอนหนี้สินให้ผู้อื่นโดยรายการดังกล่าวเป็นรายการที่เกิดขึ้นในสภาพปกติระหว่างผู้ซื้อและผู้ขาย(ผู้ร่วมในตลาด) ณ วันที่วัดมูลค่า กลุ่มบริษัทใช้ราคาเสนอซื้อขายในตลาดที่มีสภาพคล่องในการวัดมูลค่ายุติธรรมของสินทรัพย์และหนี้สินซึ่งมาตรฐานการรายงานทางการเงินที่เกี่ยวข้องกำหนดให้ต้องวัดมูลค่าด้วยมูลค่ายุติธรรม ยกเว้นในกรณีที่ไม่มีตลาดที่มีสภาพคล่องสำหรับสินทรัพย์หรือหนี้สินที่มีลักษณะเดียวกันหรือไม่สามารถหาราคาเสนอซื้อขายในตลาดที่มีสภาพคล่องได้ กลุ่มบริษัทจะประมาณมูลค่ายุติธรรมโดยใช้เทคนิคการประเมินมูลค่าที่เหมาะสมกับ แต่ละสถานการณ์ และพยายามใช้ข้อมูลที่สามารถสังเกตได้ที่เกี่ยวข้องกับสินทรัพย์หรือหนี้สินที่จะวัดมูลค่ายุติธรรมนั้นให้มากที่สุด

ลำดับชั้นของมูลค่ายุติธรรมที่ใช้วัดมูลค่า และเปิดเผยมูลค่ายุติธรรมของสินทรัพย์และหนี้สินในงบการเงินแบ่งออกเป็นสามระดับตามประเภทของข้อมูลที่นำมาใช้ในการวัดมูลค่ายุติธรรม ดังนี้

ระดับ 1 ใช้ข้อมูลราคาเสนอซื้อขายของสินทรัพย์หรือหนี้สินอย่างเดียวกันในตลาดที่มีสภาพคล่อง

ระดับ 2 ใช้ข้อมูลอื่นที่สามารถสังเกตได้ของสินทรัพย์หรือหนี้สิน ไม่ว่าจะเป็นข้อมูลทางตรงหรือทางอ้อม

ระดับ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

ทุกวันสิ้นรอบระยะเวลารายงาน กลุ่มบริษัทจะประเมินความจำเป็นในการโอนรายการระหว่างลำดับชั้นของมูลค่ายุติธรรมสำหรับสินทรัพย์และหนี้สินที่ถืออยู่ ณ วันสิ้นรอบระยะเวลารายงานที่มีการวัดมูลค่ายุติธรรมแบบเกิดขึ้นประจำ

4.16 ส่วนได้เสียที่ไม่มีอำนาจควบคุม

ส่วนได้เสียที่ไม่มีอำนาจควบคุม หมายถึง มูลค่าตามบัญชีของสินทรัพย์สุทธิของบริษัทย่อยตามสัดส่วน

การถือหุ้นของส่วนได้เสียที่ไม่มีอำนาจควบคุม หรือส่วนได้เสียที่ไม่ได้เป็นของผู้ถือหุ้นบริษัทใหญ่

ส่วนได้เสียที่ไม่มีอำนาจควบคุม จะแยกแสดงรายการในส่วนของผู้ถือหุ้นในงบแสดงฐานะการเงินรวมและรายการกำไร(ขาดทุน)สำหรับปีของส่วนได้เสียที่ไม่มีอำนาจควบคุมแยกแสดงในงบกำไรขาดทุนรวม กำไรขาดทุนเบ็ดเสร็จรวมจะถูกจัดสรรให้กับส่วนได้เสียที่ไม่มีอำนาจควบคุม

4.17 กำไร (ขาดทุน) ต่อหุ้น

กำไร (ขาดทุน) ต่อหุ้นขั้นพื้นฐาน คำนวณโดยการหารกำไรหรือขาดทุนสำหรับปีที่เป็นของผู้ถือหุ้นของบริษัท (ไม่รวมกำไร (ขาดทุน) เบ็ดเสร็จอื่น) ด้วยจำนวนหุ้นสามัญถัวเฉลี่ยถ่วงน้ำหนักที่ออกและชำระแล้วในระหว่างปีบัญชี

**5. การใช้ดุลยพินิจและประมาณการทางบัญชีที่สำคัญ**

ในการจัดทำงบการเงินตามมาตรฐานการรายงานทางการเงิน ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน ผลที่เกิดขึ้นจริงอาจแตกต่างไปจากจำนวนที่ประมาณการไว้ การใช้ดุลยพินิจและการประมาณการที่สำคัญมีดังนี้

**รายได้จากสัญญาที่ทำกับลูกค้า**

การระบุภาระที่ต้องปฏิบัติ

ในการระบุภาระที่ต้องปฏิบัติในการส่งมอบสินค้าหรือบริการให้กับลูกค้า ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าสินค้าหรือบริการแต่ละรายการถือเป็นภาระที่แยกจากกันหรือไม่ กล่าวคือ กิจการจะบันทึกสินค้าหรือบริการแต่ละรายการแยกจากกัน ก็ต่อเมื่อสินค้าหรือบริการดังกล่าวสามารถระบุได้ว่าแยกจากสินค้าหรือบริการอื่นในสัญญา และลูกค้าได้รับประโยชน์จากสินค้าหรือบริการนั้น

การกำหนดจังหวะเวลาของการรับรู้รายได้

ในการกำหนดจังหวะเวลาของการรับรู้รายได้ ฝ่ายบริหารจำเป็นต้องใช้ดุลยพินิจในการประเมินเงื่อนไขและรายละเอียดของสัญญาที่ทำกับลูกค้าเพื่อพิจารณาว่าภาระที่ต้องปฏิบัตินั้นเสร็จสิ้นตลอดช่วงเวลาหนึ่งหรือเสร็จสิ้น ณ เวลาใดเวลาหนึ่ง ทั้งนี้ กิจการจะรับรู้รายได้ตลอดช่วงเวลาหนึ่ง เมื่อเป็นไปตามเงื่อนไขข้อใดข้อหนึ่งต่อไปนี้

* ลูกค้าได้รับและใช้ประโยชน์จากผลของการปฏิบัติงานของกิจการในขณะที่กิจการปฏิบัติงาน
* การปฏิบัติงานของกิจการก่อให้เกิดสินทรัพย์ที่ลูกค้าควบคุมในขณะที่สร้างสินทรัพย์ดังกล่าว หรือ
* การปฏิบัติงานของกิจการไม่ก่อให้เกิดสินทรัพย์ที่กิจการสามารถนำไปใช้ประโยชน์อื่นได้ และกิจการมีสิทธิในการรับชำระสำหรับการปฏิบัติงานที่เสร็จสิ้นถึงปัจจุบัน

ในกรณีที่ไม่เข้าเงื่อนไขข้างต้น กลุ่มบริษัทจะรับรู้รายได้ ณ เวลาใดเวลาหนึ่ง ฝ่ายบริหารจำเป็นต้องใช้ดุลยพินิจในการประเมินว่าภาระที่ต้องปฏิบัตินั้นได้เสร็จสิ้นลงเมื่อใด

**ประมาณการรับคืนสินค้า**

ในการประมาณค่าเผื่อการรับคืนสินค้า ฝ่ายบริหารจำเป็นต้องใช้ดุลยพินิจในการประมาณการรับคืนสินค้าจากข้อมูลอัตราการคืนสินค้าในอดีตของผลิตภัณฑ์แต่ละประเภท

**ประมาณการหนี้สินค่าส่งเสริมการขายและคูปองส่วนลดและส่วนลดพิเศษ**

ในการประมาณค่าใช้จ่ายเกี่ยวกับการส่งเสริมการขาย กรณีลูกค้าซื้อถึงเป้าตามแผนปฏิบัติการขายที่บริษัทกำหนดไว้ในแต่ละงวด บริษัทจำเป็นต้องใช้ดุลยพินิจในการประมาณว่าลูกค้าแต่ละรายจะซื้อสินค้าถึงเป้าตามสัญญา โดยคำนึงถึงประสบการณ์ในอดีตและความสามารถของลูกค้า

**ค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าและสินทรัพย์ที่เกิดจากสัญญา**

ในการประมาณค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าและสินทรัพย์ที่เกิดจากสัญญา ฝ่ายบริหารจำเป็นต้องใช้ดุลยพินิจในการประมาณการผลขาดทุนด้านเครดิตที่คาดว่าจะเกิดขึ้นจากลูกหนี้แต่ละราย โดยคำนึงถึงประสบการณ์การเก็บเงินในอดีต อายุของหนี้ที่คงค้างและสภาวะเศรษฐกิจที่คาดการณ์ไว้ของกลุ่มลูกค้าที่มีความเสี่ยงด้านเครดิตที่คล้ายคลึงกัน เป็นต้น ทั้งนี้ ข้อมูลผลขาดทุนด้านเครดิตจากประสบการณ์ในอดีตและการคาดการณ์สภาวะเศรษฐกิจของกลุ่มบริษัทอาจไม่ได้บ่งบอกถึงการผิดสัญญาของลูกค้าที่เกิดขึ้นจริงในอนาคต

**ค่าเผื่อการลดลงของมูลค่าสินค้าคงเหลือ**

ในการประมาณค่าเผื่อการลดลงของมูลค่าสินค้าคงเหลือ ฝ่ายบริหารได้ใช้ดุลยพินิจในการประมาณการผลขาดทุนที่คาดว่าจะเกิดขึ้นจากสินค้าคงเหลือนั้น โดยค่าเผื่อการลดลงของมูลค่าสุทธิที่จะได้รับพิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้น และค่าเผื่อสำหรับสินค้าเก่า เคลื่อนไหวช้า หรือเสื่อมคุณภาพ พิจารณาจากอายุโดยประมาณของสินค้าและตามประเภทของสินค้า

**ค่าเสื่อมราคาของอสังหาริมทรัพย์เพื่อการลงทุน ที่ดิน อาคารและอุปกรณ์ และค่าตัดจำหน่ายของสินทรัพย์ไม่มีตัวตน**

ในการคำนวณค่าเสื่อมราคาของอสังหาริมทรัพย์เพื่อการลงทุน อาคารและอุปกรณ์ และค่าตัดจำหน่ายของสินทรัพย์ไม่มีตัวตน ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งาน (ถ้ามี) และต้องทบทวนอายุการให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ฝ่ายบริหารจำเป็นต้องพิจารณาการด้อยค่าของอสังหาริมทรัพย์เพื่อการลงทุน ที่ดิน อาคารและอุปกรณ์ และสินทรัพย์ไม่มีตัวตน หากมีข้อบ่งชี้และบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น

ข้อบ่งชี้ดังกล่าวรวมถึงการลดลงอย่างมีนัยสำคัญของมูลค่าตลาดหรือมูลค่าที่ได้รับจากการใช้ประโยชน์ในอนาคตของสินทรัพย์ การเปลี่ยนแปลงอย่างมีนัยสำคัญของกลยุทธ์ทางธุรกิจของกิจการที่มีผลกระทบต่อการใช้สินทรัพย์นั้นในอนาคต แนวโน้มในทางลบของภาวะอุตสาหกรรมและสภาพเศรษฐกิจที่เกี่ยวข้อง การสูญเสียส่วนแบ่งตลาดที่สำคัญของกิจการ รวมถึงกฎระเบียบที่สำคัญหรือคำตัดสินของศาลที่มีผลกระทบในทางลบต่อธุรกิจ เป็นต้น

การทดสอบการด้อยค่าของของอสังหาริมทรัพย์เพื่อการลงทุน ที่ดิน อาคารและอุปกรณ์ และสินทรัพย์ไม่มีตัวตน ฝ่ายบริหารจำเป็นต้องใช้ดุลยพินิจในการประมาณการกระแสเงินสดที่คาดว่าจะได้รับในอนาคตจากสินทรัพย์หรือหน่วยสินทรัพย์ที่ก่อให้เกิดเงินสด รวมทั้งเลือกอัตราคิดลดที่เหมาะสมในการคำนวณมูลค่าปัจจุบันของกระแสเงินสดนั้น ๆ ทั้งนี้ กระแสเงินสดประมาณการบนพื้นฐานของข้อมูลการดำเนินงานที่มีอยู่ ณ ปัจจุบัน ซึ่งฝ่ายบริหารจำเป็นต้องใช้ดุลยพินิจที่เกี่ยวข้องกับข้อสมมติฐานเกี่ยวกับสภาวะตลาดในอนาคตรวมถึงรายได้และค่าใช้จ่ายในอนาคตซึ่งเกี่ยวเนื่องกับสินทรัพย์หรือหน่วยสินทรัพย์ที่ก่อให้เกิดเงินสดนั้นโดยประมาณการกระแสเงินสดดังกล่าว อาจเปลี่ยนแปลงได้เนื่องจาก ภาวะการแข่งขัน แนวโน้มการเปลี่ยนแปลงของรายได้ โครงสร้างต้นทุน การเปลี่ยนแปลงของอัตราคิดลด ภาวะอุตสาหกรรมและภาวะตลาดที่เกี่ยวข้อง

**ผลประโยชน์หลังออกจากงานของพนักงานตามโครงการผลประโยชน์ของพนักงาน**

หนี้สินตามโครงการผลประโยชน์หลังออกจากงานของพนักงาน ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆในการประมาณการนั้น เช่น อัตราคิดลด อัตราการขึ้นเงินเดือนในอนาคต อัตรามรณะ และปัจจัยที่เกี่ยวข้องในเชิงประชากรศาสตร์ เป็นต้น ในการกำหนดอัตราคิดลด ฝ่ายบริหารได้พิจารณาถึงอัตราดอกเบี้ยที่สะท้อนถึงสภาพการณ์ทางเศรษฐกิจในปัจจุบัน ส่วนอัตรามรณะใช้ข้อมูลค่าตามอัตรามรณะที่เปิดเผยทั่วไปในประเทศ อย่างไรก็ตามผลประโยชน์หลังการเลิกจ้างงานที่เกิดขึ้นจริงนั้นอาจแตกต่างไปจากที่ประมาณการไว้

**สินทรัพย์/หนี้สินภาษีเงินได้รอการตัดบัญชี**

กลุ่มบริษัทจะรับรู้สินทรัพย์ภาษีเงินได้รอการตัดบัญชีซึ่งคำนวณขึ้นจากผลแตกต่างชั่วคราว ณ วันสิ้นรอบระยะเวลารายงานระหว่างฐานภาษีของสินทรัพย์หรือหนี้สินกับราคาตามบัญชีของสินทรัพย์หรือหนี้สินนั้น เมื่อมีความเป็นไปได้ค่อนข้างแน่นอนว่ากลุ่มบริษัทจะมีกำไรทางภาษีจากการดำเนินงานในอนาคตเพียงพอที่จะใช้ประโยชน์จากสินทรัพย์ภาษีเงินได้นั้น ในการนี้ฝ่ายบริหารจำเป็นต้องประมาณการว่าบริษัทฯ ควรรับรู้จำนวนสินทรัพย์ภาษีเงินได้รอตัดบัญชีเป็นจำนวนเท่าใดโดยพิจารณาถึงกำไรทางภาษีที่คาดว่าจะเกิดในอนาคตในแต่ละช่วงเวลา

**6. รายการธุรกิจกับบุคคลและกิจการที่เกี่ยวข้องกัน**

6.1 ลักษณะความสัมพันธ์และนโยบายในการกำหนดราคา

**ชื่อบริษัทและบุคคลที่เกี่ยวข้องกัน ลักษณะความสัมพันธ์**

บริษัท ดีเอสเจวี เคมิคอล จำกัด เป็นบริษัทย่อย โดยอยู่ภายใต้การควบคุมของบริษัท และมีผู้ถือหุ้น/กรรมการร่วมกัน

บริษัท ดีเวนเจอร์ อินโนเวชั่น จำกัด เป็นบริษัทย่อย โดยอยู่ภายใต้การควบคุมของบริษัท และมีผู้ถือหุ้น/กรรมการร่วมกัน

บริษัท เพอร์เฟค พรอพเพอตี้ จำกัด เป็นกิจการที่เกี่ยวข้องกัน โดยมีผู้ถือหุ้น/กรรมการร่วมกัน

บริษัท เดลต้า กรุ๊ป โฮลดิ้ง จำกัด เป็นกิจการที่เกี่ยวข้องกัน โดยมีผู้ถือหุ้น/กรรมการร่วมกัน

บริษัท กีรติธนพัทธ์ จำกัด เป็นกิจการที่เกี่ยวข้องกัน โดยมี กรรมการร่วมกัน

บริษัท วินโดว์เอเชีย จำกัด เป็นกิจการที่เกี่ยวข้องกัน โดยมี กรรมการร่วมกัน

นายณัฐวุฒิ วาทีมงคลกาล กรรมการและผู้ถือหุ้นบริษัท ดีเอสเจวี เคมิคอล จำกัด

ผู้บริหาร บุคคลที่มีอำนาจ และความรับผิดชอบการวางแผนสั่งการและควบคุมกิจการต่าง ๆ ของกิจการ ไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับบริหารหรือไม่)

**รายการธุรกิจที่สำคัญ นโยบายกำหนดราคา**

รายได้จากการขายสินค้า

- บริษัทย่อย คิดตามราคาที่ตกลงร่วมกัน

- บริษัทที่เกี่ยวข้องกัน ราคาปกติของธุรกิจ

รายได้ค่าบริการบริหารงาน คิดราคาตามที่ตกลงร่วมกัน โดยคำนวณต้นทุนบริหาร งานตามสัดส่วนรายได้และบวกส่วนเพิ่ม

รายได้ค่าบริการสาธารณูปโภค คิดตามราคาที่ตกลงร่วมกัน

ค่าส่งเสริมการขาย ราคาตลาด

ค่าเช่าสำนักงาน ตามราคาที่ตกลงในสัญญา

**รายการธุรกิจที่สำคัญ นโยบายกำหนดราคา**

ดอกเบี้ยจ่ายหนี้สินทางการเงิน อัตราเงินกู้ส่วนเพิ่มของบริษัทใหญ่ ณ วันที่เกิดรายการ

ไม่หมุนเวียนอื่น - ค่าเครื่องหมายการค้า

ซื้อที่ดินพร้อมอาคาร และเครื่องจักร ราคาตามสัญญาที่ได้ตกลงร่วมกัน (ไม่สูงกว่ามูลค่ายุติธรรม)

โปรแกรมคอมพิวเตอร์ของบริษัทย่อย บริษัทย่อยได้สิทธ์ในการใช้ฟรีจากกรรมการบริษัท

ของบริษัท (นายณัฐวุฒิ วาทีมงคลกาล)

6.2 ในระหว่างปี กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้า และเกณฑ์ตามที่ตกลงกันระหว่างบริษัท บริษัทย่อย และบุคคลหรือกิจการที่เกี่ยวข้องกันเหล่านั้นซึ่งเป็นไปตามปกติธุรกิจ โดยสรุปได้ดังนี้





6.3 ยอดคงเหลือกับบุคคลและกิจการที่เกี่ยวข้องกัน ณ วันที่ 31 ธันวาคม 2565 และ 2564 มีรายละเอียดดังนี้



6.4 ภาระผูกพัน

ณ วันที่ 31 ธันวาคม 2565 บริษัทมีภาระผูกพันตามสัญญาเช่าอาคารสำนักงานกับบริษัทที่เกี่ยวข้องกัน (บริษัท เพอร์เฟค พรอพเพอตี้ จำกัด) อัตราค่าเช่าเดือนละ 0.07 ล้านบาท โดยสัญญาเช่าต่ออายุเป็นรายปี ็นราสัญญาเช่าสิ้นสุดวันที่ 31 ธันวาคม 2566 (ปี 2564 : 0.04 ล้านบาท )

บริษัทมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงาน ดังนี้

****

6.5 การค้ำประกัน

ณ วันที่ 31 ธันวาคม 2565 และ 2564 กรรมการของบริษัท ได้ค้ำประกันวงเงินสินเชื่อกับสถาบันการเงินของบริษัท (ตามหมายเหตุข้อ 17 และ 20 )

**7. ข้อมูลเพิ่มเติมเกี่ยวกับกระแสเงินสด**

7.1 เงินสดและรายการเทียบเท่าเงินสด ณ วันที่ 31 ธันวาคม 2565 และ 2564 มีรายละเอียดดังนี้



7.2 รายการไม่กระทบเงินสด สำหรับปีสิ้นสุดวันที่ 31 ธันวาคม 2565 และ 2564 มีรายละเอียดดังนี้



**8. ลูกหนี้การค้าและลูกหนี้หมุนเวียนอื่น**



บริษัทมีลูกหนี้การค้า แยกตามอายุหนี้ ดังนี้



รายการเคลื่อนไหวของค่าเผื่อผลขาดทุนด้านเครดิตที่คาดว่าจะเกิดขึ้น สำหรับปีสิ้นสุดวันที่ 31 ธันวาคม 2565 และ 2564 มีดังนี้



**9. สินค้าคงเหลือ**



รายการเคลื่อนไหวของค่าเผื่อการลดมูลค่าของสินค้าคงเหลือที่เกิดขึ้น สำหรับปีสิ้นสุดวันที่ 31 ธันวาคม 2565 และ 2564 มีดังนี้



ในระหว่างปีปัจจุบัน กลุ่มบริษัทมีการปรับลดมูลค่าสินค้าคงเหลือเป็นจำนวน 0.91 ล้านบาท (2564 : 0.58 ล้านบาท) (เฉพาะบริษัทฯ : 0.91 ล้านบาท 2564 : 0.58 ล้านบาท) โดยนำไปปรับลดราคาทุนของสินค้าคงเหลือให้เป็นมูลค่าสุทธิที่จะได้รับ โดยแสดงเป็นส่วนหนึ่งของต้นทุนขาย

**10. สินทรัพย์ทางการเงินหมุนเวียนอื่น / สินทรัพย์ทางการเงินไม่หมุนเวียนที่ไม่ใช่เงินสดที่เป็นหลักประกัน**



ณ วันที่ 31 ธันวาคม 2565 บริษัทมีเงินฝากประจำประเภทจ่ายคืนเมื่อสิ้นระยะเวลาจำนวน 38.36 ล้านบาท อัตราดอกเบี้ยร้อยละ 0.15 – 0.30 ต่อปี นำไปเป็นหลักประกันเงินกู้ยืมระยะสั้นจากสถาบันการเงินแห่งหนึ่งจำนวน 36.50 ล้านบาท (ตามหมายเหตุข้อ 16) คงเหลือเงินฝากประจำที่ไม่ใช้เป็นหลักประกันจำนวน 1.86 ล้านบาท (ปี 2564 เงินฝากที่มีภาระผูกพัน : 38.29 ล้านบาท อัตราดอกเบี้ยร้อยละ 0.20 – 0.75 ต่อปี )

**11. สินทรัพย์หมุนเวียนอื่น**

****

**12. เงินลงทุนในบริษัทย่อย**

เงินลงทุนในบริษัทย่อยตามที่แสดงในงบการเงินเฉพาะกิจการ มีรายละเอียดดังต่อไปนี้



บริษัทได้จัดตั้งและจดทะเบียน บริษัท ดีเอสเจวี เคมิคอล จำกัด ณ วันที่ 26 กันยายน 2561 โดยมีทุน จดทะเบียน 1 ล้านบาท ประกอบด้วยหุ้นสามัญจำนวน 9,800 หุ้น มูลค่าหุ้นละ 100 บาท รวมจำนวน 980,000 บาท มีสิทธิ์ออกเสียงในที่ประชุมผู้ถือหุ้น 1 เสียง ต่อ 1 หุ้น คิดเป็น 9,800 เสียง และหุ้นบุริมสิทธิ์จำนวน 200 หุ้น มูลค่าหุ้นละ 100 บาท รวมจำนวน 20,000 บาท มีสิทธิ์ออกเสียง 50 เสียง ต่อ 1 หุ้น คิดเป็น 10,000 เสียง รวมเป็น 19,800 เสียง บริษัทมีสิทธิ์ออกเสียง 14,898 เสียง คิดเป็นร้อยละ 75.24

นอกจากการออกเสียงดังกล่าวข้างต้นหุ้นสามัญและหุ้นบุริมสิทธิ์ดังกล่าวมีสิทธิ์เท่าเทียมกัน โดยมีรายละเอียดดังนี้



บริษัทได้จัดตั้งและจดทะเบียน บริษัท ดีเวนเจอร์ อินโนเวชั่น จำกัด ณ วันที่ 18 สิงหาคม 2565 โดยมีทุนจดทะเบียน 1 ล้านบาท ประกอบด้วยหุ้นสามัญจำนวน 10,000 หุ้น มูลค่าหุ้นละ 100 บาท รวมจำนวน 1,000,000 บาท ทั้งนี้ บริษัท สีเดลต้า จำกัด (มหาชน) ถือหุ้น 9,997 หุ้น มูลค่า 999,700 บาท โดยได้จ่ายชำระหนี้ค่าหุ้นดังกล่าวแล้วทั้งจำนวน

**13. อสังหาริมทรัพย์เพื่อการลงทุน**



ณ วันที่ 31 ธันวาคม 2565 และ 2564 ฝ่ายบริหารประมาณมูลค่ายุติธรรมของที่ดิน อาคารและส่วนปรับปรุง และห้องชุดว่าราคายุติธรรมไม่แตกต่างกับราคาตามบัญชีอย่างเป็นสาระสำคัญ

ณ วันที่ 31 ธันวาคม 2565 บริษัทได้นำที่ดิน อาคารและส่วนปรับปรุงอาคารบางส่วนมูลค่าสุทธิตามบัญชีจำนวน 75.40 ล้านบาท (31 ธันวาคม 2564 : 77.16 ล้านบาท) ไปค้ำประกันวงเงินสินเชื่อจากสถาบันการเงินของบริษัท (ตามหมายเหตุข้อ 17 และ ข้อ 20)



ณ วันที่ 31 ธันวาคม 2565 บริษัทมีอาคารและอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่ มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนประมาณ 150.40 ล้านบาท (ปี 2564 : 153.69 ล้านบาท)

ณ วันที่ 31 ธันวาคม 2565 บริษัทได้นำที่ดินและ อาคารมูลค่าสุทธิตามบัญชีจำนวน 78.30 ล้านบาท (ปี 2564 : 79.53 ล้านบาท) ไปค้ำประกันวงเงินสินเชื่อจากสถาบันการเงิน (ตามหมายเหตุข้อ 17 และข้อ 20)

**15. เครื่องหมายการค้า**

เครื่องหมายการค้าเกี่ยวกับผลิตภัณฑ์สี มูลค่า 56.70 ล้านบาท บริษัทย่อยได้มาภายใต้สัญญาซื้อ (ตามหมายเหตุข้อ 24) เครื่องหมายการค้าดังกล่าวมีอายุ 10 ปี นับจากวันที่จดทะเบียนกับกรมทรัพย์สินทางปัญญา และอาจต่ออายุได้ทุก ๆ 10 ปี

**16. สินทรัพย์ไม่มีตัวตนอื่น**



**17. เงินเบิกเกินบัญชีและเงินกู้ยืมระยะสั้นจากสถาบันการเงิน**



17.1 ณ วันที่ 31 ธันวาคม 2565 บริษัทมีวงเงินเบิกเกินบัญชีธนาคารจำนวน 4 ธนาคารรวมจำนวน 60 ล้านบาท โดยมีอัตราดอกเบี้ยแตกต่างกัน MOR (ปี 2564: 60 ล้านบาท)

17.2 ณ วันที่ 31 ธันวาคม 2565 บริษัทมีวงเงินกู้ยืมระยะสั้นจากธนาคารเป็นตั๋วสัญญาใช้เงิน และสัญญากู้ยืมรวมจำนวน 553.50 ล้านบาท โดยมีอัตราดอกเบี้ยแตกต่างกัน (ปี 2564: 383.50 ล้านบาท)

ทั้งนี้บริษัทจะต้องปฎิบัติตามเงื่อนไขของธนาคาร และบริษัทต้องดำรงหนี้สินต่อส่วนของผู้ถือหุ้นไม่เกินกว่ากำหนดในสัญญากับธนาคารแห่งหนึ่ง

วงเงินเบิกเกินบัญชี และวงเงินกู้ยืมระยะสั้นจากธนาคารดังกล่าว ค้ำประกันโดยบัญชีเงินฝากประจำของบริษัท (ตามหมายเหตุข้อ 10) จำนองที่ดินพร้อมสิ่งปลูกสร้างกรรมสิทธิ์ของบริษัท (ตามหมายเหตุข้อ 13 และ 14)

**18. เจ้าหนี้การค้าและเจ้าหนี้หมุนเวียนอื่น**



**19. ส่วนของหนี้สินระยะยาวที่ถึงกำหนดชำระภายในหนึ่งปี**



**20. เงินกู้ยืมระยะยาวจากสถาบันการเงิน**



**21. หนี้สินหมุนเวียนอื่น**

****

**22. ประมาณการหนี้สินไม่หมุนเวียนสำหรับผลประโยชน์พนักงาน**

การเปลี่ยนแปลงในมูลค่าปัจจุบันของภาระผูกพันของโครงการผลประโยชน์พนักงาน สำหรับปีสิ้นสุดวันที่ 31 ธันวาคม 2565 มีดังนี้



ผลขาดทุนจากการประมาณการตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันที่รายงานเกิดขึ้นจาก



ค่าใช้จ่ายเกี่ยวกับผลประโยชน์ระยะยาวของพนักงานรับรู้ในรายการต่อไปนี้ในส่วนของกำไรหรือขาดทุน



สมมติฐานที่สำคัญในการประมาณการตามหลักคณิตศาสตร์ประกันภัย ณ วันประเมิน สรุปได้ดังนี้



ผลกระทบของการเปลี่ยนแปลงสมมติฐานที่สำคัญต่อมูลค่าปัจจุบันของภาระผูกพันผลประโยชน์ระยะยาวของพนักงาน ณ วันที่ 31 ธันวาคม 2565 และ 2564 สรุปได้ดังนี้





**23. ประมาณการหนี้สินไม่หมุนเวียนอื่น / สิทธิในสินค้าที่จะได้รับคืน**

รายการเปลี่ยนแปลงในประมาณการหนี้สินไม่หมุนเวียนอื่น และสิทธิในสินค้าที่จะได้รับคืน สำหรับปีสิ้นสุดวันที่ 31 ธันวาคม 2565 และ 2564 สรุปได้ดังนี้



**24. หนี้สินทางการเงินไม่หมุนเวียนอื่น**





วันที่ 31 ธันวาคม 2565 บริษัทย่อยค้างชำระค่าเครื่องหมายการค้าเกี่ยวกับผลิตภัณฑ์สี (ตามหมายเหตุข้อ 15) ซึ่งซื้อจากกรรมการของบริษัทย่อย ตามสัญญาซื้อขายเครื่องหมายการค้า ลงวันที่ 30 กันยายน 2561 จำนวน 56.21 ล้านบาท มีเงื่อนไขการจ่ายชำระภายในระยะเวลา 10 ปี โดยมีอัตราดอกเบี้ยเงินกู้ส่วนเพิ่ม กำหนดจ่ายชำระเงินต้นพร้อมดอกเบี้ยเป็นรายเดือน เริ่มงวดแรกวันที่ 31 มกราคม 2562 สิ้นสุดวันที่ 31 ธันวาคม 2571

**25. ทุนเรือนหุ้น**

การเปลี่ยนแปลงของบัญชีทุนเรือนหุ้น สำหรับปีสิ้นสุดวันที่ 31 ธันวาคม 2565 และ 2564 มีดังนี้



25.1 เพิ่มทุนครั้งที่ 1 ปี 2564

ที่ประชุมคณะกรรมการ ครั้งที่ 6/2564 เมื่อวันที่ 27 กันยายน 2564 มีมติอนุมัติการเสนอขายหุ้นสามัญเพิ่มทุนแก่ประชาชนเป็นครั้งแรก ตามรายงานประชุมวิสามัญผู้ถือหุ้น ครั้งที่ 2/2563 เมื่อวันที่ 7 กรกฎาคม 2563 โดยจัดสรรหุ้นสามัญเพิ่มทุนจำนวน 53.25 ล้านหุ้น มูลค่าที่ตราไว้หุ้นละ 1 บาท เพื่อเสนอขายต่อประชาชนครั้งแรก (Initial Public Offering) โดยแบ่งเป็นเสนอขายประชาชนทั่วไป ไม่น้อยกว่า 39,937,500 หุ้น ผู้มีอุปการคุณของบริษัท จำนวนไม่เกิน 7,987,500 หุ้น และคณะกรรมการ และหรือผู้บริหารและหรือพนักงานของบริษัท จำนวนไม่เกิน 5,325,000 หุ้น

ในระหว่างวันที่ 19 - 21 ตุลาคม 2564 บริษัทได้เสนอขายหุ้นสามัญเพิ่มทุนจำนวน 53.25 ล้านหุ้น มูลค่าที่ตราไว้หุ้นละ 1.00 บาท ในราคาหุ้นละ 7.50 บาท แก่ประชาชนทั่วไป กรรมการ ผู้บริหารและพนักงานของบริษัท รวมจำนวน 399.38 ล้านบาท ซึ่งบริษัทได้รับชำระเงินค่าหุ้นเพิ่มทุนดังกล่าวแล้วทั้งจำนวนในวันที่ 25 ตุลาคม 2564 โดยบริษัทได้จดทะเบียนการเพิ่มทุนชำระแล้วดังกล่าวกับกระทรวงพาณิชย์ เมื่อวันที่ 25 ตุลาคม 2564 นอกจากนี้ ค่าใช้จ่ายทางตรงที่เกี่ยวข้องกับการเสนอขายหุ้นดังกล่าวจะแสดงหักจากส่วนเกินมูลค่าหุ้นสามัญ รวมเป็นทุนที่ออกและเรียกชำระแล้วจำนวน 230.00 ล้านบาท

ตลาดหลักทรัพย์แห่งประเทศไทย ได้รับหุ้นสามัญของบริษัทเป็นหลักทรัพย์จดทะเบียนในตลาดหลักทรัพย์ เอ็มเอไอ ( MAI ) และให้เริ่มซื้อขายในวันที่ 28 ตุลาคม 2564

**26. สำรองตามกฎหมาย**

ตามพระราชบัญญัติบริษัทมหาชนจำกัด พ.ศ. 2535 บริษัทต้องจัดสรรกำไรสุทธิประจำปีส่วนหนึ่งไว้เป็นทุนสำรองตามกฎหมายไม่น้อยกว่าร้อยละ 5 ของกำไรสุทธิประจำปี หักด้วยยอดขาดทุนสะสมยกมา (ถ้ามี)จนกว่าทุนสำรองนี้จะมีจำนวนไม่น้อยกว่าร้อยละ 10 ของทุนจดทะเบียน สำรองตามกฎหมายดังกล่าวไม่สามารถนำไปจ่ายเป็นเงินปันผลได้

**27. กำไรต่อหุ้นขั้นพื้นฐาน**

กำไรต่อหุ้นขั้นพื้นฐานสำหรับแต่ละปีสิ้นสุดวันที่ 31 ธันวาคม 2565 และ 2564 คำนวณจากกำไรสำหรับปีที่เป็นส่วนของผู้ถือหุ้นสามัญของบริษัท และจำนวนหุ้นสามัญที่ออกจำหน่ายแล้วระหว่างปีถัวเฉลี่ยถ่วงน้ำหนัก โดยแสดงการคำนวณดังนี้



**28. เงินปันผล**

ที่ประชุมคณะกรรมการ ครั้งที่ 4/2564 เมื่อวันที่ 20 กรกฏาคม 2564 มีมติอนุมัติให้จ่ายเงินปันผลระหว่างกาลสำหรับกำไรจากการดำเนินงาน ช่วงวันที่ 1 พฤศจิกายน 2563 ถึงวันที่ 31 ธันวาคม 2563 ในอัตราหุ้นละ 0.03 บาท จำนวน 176.75 ล้านหุ้น เป็นจำนวนเงิน 5.30 ล้านบาท โดยบริษัทจ่ายเงินปันผลดังกล่าวแล้วเมื่อวันที่ 19 สิงหาคม 2564

ที่ประชุมคณะกรรมการ ครั้งที่ 6/2564 เมื่อวันที่ 27 กันยายน 2564 มีมติอนุมัติให้จ่ายเงินปันผลระหว่างกาล สำหรับกำไรจากการดำเนินงาน ช่วงวันที่ 1 มกราคม 2564 ถึงวันที่ 30 มิถุนายน 2564 ในอัตราหุ้นละ 0.1414 บาท จำนวน 176.75 ล้านหุ้น เป็นจำนวนเงิน 24.99 ล้านบาท โดยจ่ายเงินปันผลดังกล่าวแล้วเมื่อวันที่ 4 ตุลาคม 2564 และได้รับการอนุมัติจากที่ประชุมผู้ถือหุ้นครั้งที่ 1/2565 เมื่อวันที่ 25 เมษายน 2565

**29. รายได้อื่น**



**30. ค่าตอบแทนกรรมการและผู้บริหาร**

ค่าตอบแทนกรรมการ เป็นผลประโยชน์ที่จ่ายให้แก่กรรมการของบริษัท ตามมาตรา 90 ของพระราชบัญญัติบริษัทมหาชนจำกัดโดยไม่รวมเงินเดือนและผลประโยชน์ที่เกี่ยวข้องที่จ่ายให้กับกรรมการในฐานะผู้บริหาร

ค่าตอบแทนผู้บริหาร ประกอบด้วยเงินเดือน ค่าตอบแทน และผลประโยชน์อื่นให้กับกรรมการเฉพาะในฐานะผู้บริหาร และให้กับผู้บริหาร ตามนิยามในประกาศของสำนักงานคณะกรรมการกำกับหลักทรัพย์และตลาดหลักทรัพย์ อันได้แก่ ผู้จัดการหรือผู้ดำรงตำแหน่งระดับบริหารสี่รายแรกต่อจากผู้จัดการลงมา และผู้ซึ่งดำรงตำแหน่งเทียบเท่าระดับบริหารรายที่สี่ทุกราย และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

**31. กองทุนสำรองเลี้ยงชีพพนักงาน**

บริษัทได้จัดตั้งกองทุนสำรองเลี้ยงชีพสำหรับพนักงานของบริษัทบนพื้นฐานความสมัครใจของพนักงานในการเป็นสมาชิกของกองทุน โดยบริษัทและพนักงานจะจ่ายเงินสมทบและเงินสะสมเข้ากองทุนเป็นรายเดือนในอัตราร้อยละ 3 ของเงินเดือน กองทุนสำรองเลี้ยงชีพนี้ได้จดทะเบียนเป็นกองทุนสำรองเลี้ยงชีพตามข้อกำหนดของกระทรวงการคลังและจัดการกองทุนโดยผู้จัดการกองทุนที่ได้รับอนุญาต ในระหว่างปี 2565กลุ่มบริษัทรับรู้เงินสมทบดังกล่าวเป็นค่าใช้จ่ายจำนวน 1.30 ล้านบาท (ปี 2564 : 1.17 ล้านบาท) (เฉพาะบริษัทปี 2565: 1.30 ล้านบาท ปี 2564 : 1.17 ล้านบาท)

**32. ค่าใช้จ่ายตามลักษณะ**

รายการค่าใช้จ่ายแบ่งตามลักษณะ สำหรับปีสิ้นสุดวันที่ 31 ธันวาคม 2565 และ 2564 ประกอบด้วยรายการค่าใช้จ่ายที่สำคัญ ดังต่อไปนี้



**33. สินทรัพย์/หนี้สินภาษีเงินได้รอตัดบัญชี และภาษีเงินได้**

ค่าใช้จ่ายภาษีเงินได้ที่รับรู้ในกำไรหรือขาดทุน สรุปได้ดังนี้



จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่น สำหรับปีสิ้นสุดวันที่ 31 ธันวาคม 2565 และ 2564 สรุปได้ดังนี้



รายการกระทบยอดระหว่างกำไรทางบัญชีกับค่าใช้จ่ายภาษีเงินได้มีดังนี้



ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ประกอบด้วยรายการดังต่อไปนี้



**34. ข้อมูลทางการเงินจำแนกตามส่วนงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทที่ผู้มีอำนาจตัดสินใจสูงสุดด้านการดำเนินงานได้รับ และสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทคือกรรมการผู้จัดการใหญ่

กลุ่มบริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ การผลิตและจำหน่ายสีและเคมีภัณฑ์ และดำเนินธุรกิจในประเทศไทย กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงาน ซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานแล้ว

**ลูกค้ารายใหญ่**

ในปี 2565 กลุ่มบริษัทมีรายได้จากลูกค้าภายนอกที่มีมูลค่าเท่ากับหรือมากกว่าร้อยละ 10 ของรายได้ของกิจการจำนวน 2 ราย รวม 337.63 ล้านบาท (ปี 2564 : 2 ราย รวม 303.22 ล้านบาท)

**35. วัตถุประสงค์และนโยบายการบริหารความเสี่ยงทางการเงิน**

เครื่องมือทางการเงินที่สำคัญของกลุ่มบริษัทประกอบด้วย เงินสดและรายการเทียบเท่าเงินสด ลูกหนี้การค้าและลูกหนี้หมุนเวียนอื่น สินทรัพย์ทางการเงินหมุนเวียนอื่น สินทรัพย์ทางการเงินหมุนเวียนที่ไม่ใช่เงินสดที่เป็นหลักประกัน เงินเบิกเกินบัญชีและเงินกู้ยืมระยะสั้นจากสถาบันการเงิน เจ้าหนี้การค้าและเจ้าหนี้หมุนเวียนอื่น เงินกู้ยืมระยะยาวจากสถาบันการเงิน และหนี้สินทางการเงินไม่หมุนเวียนอื่น กลุ่มบริษัทมีความเสี่ยงที่เกี่ยวข้องกับเครื่องมือทางการเงินดังกล่าว และมีนโยบายการบริหารความเสี่ยงดังนี้

**ความเสี่ยงด้านเครดิต**

ความเสี่ยงทางด้านสินเชื่อคือ ความเสี่ยงที่ลูกค้าหรือคู่สัญญาไม่สามารถชำระหนี้แก่บริษัท ตามเงื่อนไขที่ตกลงไว้เมื่อครบกำหนด

ฝ่ายบริหารได้กำหนดนโยบายทางด้านสินเชื่อเพื่อควบคุมความเสี่ยงทางด้านสินเชื่อดังกล่าวอย่างสม่ำเสมอ โดยการวิเคราะห์ฐานะทางการเงินของลูกค้าทุกรายที่ขอวงเงินสินเชื่อในระดับหนึ่งๆ ณ วันที่รายงานไม่พบว่ามีความเสี่ยงจากสินเชื่อที่เป็นสาระสำคัญ ความเสี่ยงสูงสุดทางด้านสินเชื่อแสดงไว้ในราคาตามบัญชีของสินทรัพย์ทางการเงินแต่ละรายการในงบแสดงฐานะการเงิน อย่างไรก็ตาม เนื่องจากบริษัทมีฐานลูกค้าจำนวนมาก ฝ่ายบริหารไม่ได้คาดว่าจะเกิดผลเสียหายที่มีสาระสำคัญจากการเก็บหนี้ไม่ได้

**ความเสี่ยงจากอัตราดอกเบี้ย**

ความเสี่ยงด้านอัตราดอกเบี้ยหมายถึง ความเสี่ยงที่เกิดจากการเปลี่ยนแปลงที่จะเกิดในอนาคตของอัตราดอกเบี้ยในตลาด ซึ่งส่งผลกระทบต่อการดำเนินงานและกระแสเงินสดของบริษัท บริษัทมีความเสี่ยงด้านอัตราดอกเบี้ยที่เกิดจาก เงินเบิกเกินบัญชีและเงินกู้ยืมระยะสั้นจากสถาบันการเงิน และ เงินกู้ยืมระยะยาวจากสถาบันการเงิน ฝ่ายบริหารได้พิจารณาแล้วว่าความเสี่ยงด้านอัตราดอกเบี้ยของบริษัทมีระดับต่ำ เนื่องจากอัตราดอกเบี้ยส่วนใหญ่เป็นอัตราคงที่ ดังนี้









**การวิเคราะห์ผลกระทบของการเปลี่ยนแปลงอัตราดอกเบี้ย**

กลุ่มบริษัทไม่มีผลกระทบต่อกำไรก่อนภาษีอย่างเป็นสาระสำคัญจากการเปลี่ยนแปลงของดอกเบี้ยที่ปรับขึ้นลงตามอัตราตลาด

**ความเสี่ยงด้านสภาพคล่อง**

บริษัทมีการควบคุมความเสี่ยงจากการขาดสภาพคล่องโดยการรักษาระดับของเงินสดและรายการเทียบเท่าเงินสดให้เพียงพอต่อการดำเนินงานของบริษัท และเพื่อทำให้ผลกระทบจากความผันผวนของกระแสเงินสดลดลง

**มูลค่ายุติธรรมของเครื่องมือทางการเงิน**

เนื่องจากสินทรัพย์ทางการเงินและหนี้สินทางการเงินบางส่วนจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราตลาด ฝ่ายบริหารของบริษัทจึงประมาณมูลค่ายุติธรรมของสินทรัพย์ทางการเงินและหนี้สินทางการเงินดังกล่าวใกล้เคียงกับมูลค่าตามบัญชีที่แสดงในงบแสดงฐานะการเงิน

มูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน ณ วันที่ 31 ธันวาคม 2565และ 2564 มีดังต่อปีนี้



**36.** **ภาระผูกพันและหนี้สินที่อาจเกิดขึ้น**

36.1 ภาระผูกพันสัญญาบริการ

ณ วันที่ 31 ธันวาคม 2565 บริษัทมีภาระผูกพันตามสัญญาว่าจ้างผู้เชี่ยวชาญ รวมจำนวน 0.68 ล้านบาท (ปี 2564 : 0.32 ล้านบาท)

36.2 ภาระผูกพันสัญญาขายสินค้า

บริษัทมีภาระที่จะต้องปฏิบัติตามเงื่อนไขในสัญญาขายสินค้า โดยต้องส่งมอบสินค้าให้แก่ลูกค้า (ตามหมายเหตุ ข้อ 21) ตามราคาที่ตกลงร่วมกัน บริษัทได้รับเงินล่วงหน้าค่าสินค้าแล้วทั้งจำนวน (บันทึกไว้ในหนี้สินหมุนเวียนอื่น) บริษัทจะรับรู้หนี้สินที่เกิดจากสัญญาดังกล่าวเป็นรายได้เมื่อส่งมอบสินค้าให้กับลูกค้า รายการเคลื่อนไหวสำหรับปีสิ้นสุดวันที่ 31 ธันวาคม 2565 และ 2564 มีดังนี้



36.3 ภาระผูกพันสัญญาสิทธิในการใช้เครื่องหมายการค้า

ณ วันที่ 31 ธันวาคม 2565 และ 2564 บริษัทมีภาระผูกพันในการจ่ายชำระค่าเครื่องหมายการค้า(ลิขสิทธิ์)ตามสัญญาซื้อสิทธิ์เครื่องหมายการค้าจากบริษัทในประเทศแห่งหนึ่งในอัตราร้อยละของยอดขายทั้งหมดตามที่ระบุไว้ในสัญญาโดยต้องจ่ายล่วงหน้าขั้นต่ำจำนวน 0.90 ล้านบาท และจ่ายค่าสนับสนุนการตลาดอีกจำนวน 0.16 ล้านบาทส่วนค่าสิทธิ์เครื่องหมายการค้าที่เหลือ (ถ้ามี) ต้องชำระเพิ่มเติม ณ วันสิ้นสุดสัญญาในเดือนกันยายน 2567

36.4 ภาระผูกพันอสังหาริมทรัพย์เพื่อการลงทุน (อาคารชุด)

บริษัทฯ ตกลงทำสัญญาจะซื้อจะขายอสังหาริมทรัพย์เพื่อการลงทุน (อาคารชุด) มูลค่าสัญญา 22.18 ล้านบาท โดยจ่ายล่วงหน้าตามสัญญาจะซื้อจะขายแล้ว 1.2 ล้านบาท และมีภาระที่ต้องจ่ายคงเหลือ 20.97 ล้านบาท โดยแบ่งชำระงวดที่ 1-17 งวดละ 0.14 ล้านบาท และงวดสุดท้าย ณ วันโอนกรรมสิทธิ์จำนวน 18.46 ล้าน

36.5 การค้ำประกัน

ณ วันที่ 31 ธันวาคม 2565 บริษัทมีหนังสือค้ำประกันกับหน่วยงานราชการซึ่งออกโดยธนาคาร เป็นการค้ำประกันการใช้ไฟฟ้าและบัตรน้ำมัน จำนวน 1.69 ล้านบาท (ปี 2564 : 0.71 ล้านบาท)

36.6 ภาระผูกพันโครงการร่วมลงทุนระหว่างนายจ้างและลูกจ้าง (Employee Joint Investment Program : EJIP)

เมื่อวันที่ 13 พฤษภาคม ที่ประชุมคณะกรรมการบริษัท ครั้งที่ 2/2565 มีมติอนุมัติ ร่วมลงทุนระหว่างนายจ้างและลูกจ้าง (Employee Joint Investment Program : EJIP) โดยมีรายละเอียดดังนี้

|  |  |
| --- | --- |
| ระยะเวลาโครงการ | ระยะเวลา 3 ปี |
| พนักงานที่มีสิทธิเข้าร่วมโครงการ | พนักงานประจำโรงงานระดับหัวหน้าแผนกขึ้นไป  พนักงานประจำสำนักงานทุกระดับ  พนักงานขายและพนักงานแนะนำสินค้าทุกระดับที่มีอายุงาน 1 ปี ขึ้นไป |
| รูปแบบโครงการ | เงินส่วนที่พนักงานจ่ายเพื่อเข้าร่วมโครงการ: อัตราร้อยละ 5 -10 ของฐานเงินเดือนพนักงาน |
|  | เงินส่วนที่บริษัทย่อยจ่ายสมทบให้พนักงานที่เข้าร่วมโครงการ: อัตราร้อยละ 100 ของเงินสมทบที่พนักงานจ่าย |
| เงื่อนไขการถือครองหลักทรัพย์ | ครบ 1 ปี สามารถขายหุ้นได้ 50% ของจำนวนหุ้นสะสมที่มีอยู่  ครบ 2 ปี สามารถขายหุ้นคงเหลือได้ทั้งหมด  ครบ 3 ปี สามารถขายหุ้นคงเหลือได้ทั้งหมด |

ปัจจุบันโครงการฯดังกล่าวอยู่ระหว่างดำเนินการ

**37. การบริหารจัดการทุน**

วัตถุประสงค์ในการบริหารจัดการทุนที่สำคัญของกลุ่มบริษัท คือ การจัดให้มีซึ่งโครงสร้างทุนที่เหมาะสม เพื่อสนับสนุนการดำเนินธุรกิจของกลุ่มบริษัท และเสริมสร้างมูลค่าการถือหุ้นให้กับผู้ถือหุ้น โดย ณ วันที่ 31 ธันวาคม 2565 กลุ่มบริษัทมีอัตราส่วนหนี้สินต่อทุน 0.66 : 1 (ปี 2564 : 0.66 : 1) และเฉพาะบริษัทมีอัตราส่วนหนี้สินต่อทุน 0.58 :1 (ปี 2564 : 0.56 : 1)

**38. เหตุการณ์ภายหลังวันที่ในงบการเงิน**

ที่ประชุมคณะกรรมการบริษัท ครั้งที่ 1/2566 เมื่อวันที่ 7 กุมภาพันธ์ 2566 มีมติอนุมัติเข้าซื้อหุ้นสามัญในบริษัทแห่งหนึ่ง คิดเป็นสัดส่วนร้อยละ 15 ของจำนวนหุ้นที่ออกจำหน่ายและรับชำระแล้ว รวมมูลค่าทั้งสิ้นไม่เกิน 75 ล้านบาท ซึ่งบริษัทดังกล่าวประกอบธุรกิจหลักคือ ศูนย์สีราคาขายส่งและจำหน่ายสีทาอาคาร ปัจจุบันมีสาขาทั่วกรุงเทพฯ และปริมณฑล และมีบริการขายออนไลน์ทั่วไทย

**39. การอนุมัติงบการเงิน**

งบการเงินนี้ได้รับการอนุมัติให้ออกงบการเงินโดยคณะกรรมการของบริษัท เมื่อวันที่ 28 กุมภาพันธ์ 2566